Source: http://docplayer.fi/2936348-Suomen-elakejarjestelma-riittavyys-kestavyys-ja-jarjestelman-rakenne.html
Timestamp: 2016-10-23 22:23:32+00:00
Document Index: 9545554

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

⭐Suomen eläkejärjestelmä: Riittävyys, kestävyys ja järjestelmän rakenne
Suomen eläkejärjestelmä: Riittävyys, kestävyys ja järjestelmän rakenne
Download "Suomen eläkejärjestelmä: Riittävyys, kestävyys ja järjestelmän rakenne"
1 SUOMEN ELÄKEJÄRJESTELMÄN ARVIO / OSA 1 Suomen eläkejärjestelmä: Riittävyys, kestävyys ja järjestelmän rakenne Nicholas Barr Professori, London School of Economics Eläketurvakeskus PENSI ONSSKY DDSCENTRALEN2 3 SUOMEN ELÄKEJÄRJESTELMÄN ARVIO / OSA 1 Suomen eläkejärjestelmä: Riittävyys, kestävyys ja järjestelmän rakenne Nicholas Barr Professori, London School of Economics Eläketurvakeskus PENSIONSSKYDDSCENTRALEN4 Eläketurvakeskus ELÄKETURVAKESKUS Puhelin Faksi Pensionsskyddscentralen PENSIONSSKYDDSCENTRALEN Telefon Fax Finnish Centre for Pensions FI Eläketurvakeskus Finland Telephone Fax Helsinki 2013 ISBN (PDF)5 ESIPUHE Suomen eläkejärjestelmä yhdistää ainutlaatuisella tavalla pakollisen lakisääteisyyden, kaikille samanlaiset etuudet, osittaisen rahastoinnin sekä eläketurvan yksityisen järjestämisen. Se on hybridi, joka täyttää sekä ensimmäisen että toisen pilarin eläkkeiden tehtävät samassa järjestelmässä. Pääasiallinen eläkejärjestelmä on lakisääteinen ja pakollinen työeläkejärjestelmä, jota täydentää asumisperusteinen tasaeläkejärjestelmä eli kansaneläke. Jotta Suomen eläkejärjestelmästä saataisiin tuore kansainvälinen näkemys, Eläketurvakeskus päätti vuonna 2011 tilata siitä riippumattoman arvion. Tarkoituksena oli saada tulevaisuuteen suuntautunut ulkoinen, kansainvälinen, suosituksia sisältävä näkökulma Suomen eläkejärjestelmään. Arvio keskittyy seuraaviin asioihin: 1. Eläkkeiden riittävyys ja järjestelmän rahoituksen kestävyys: työeläkkeen ja kansaneläkkeen roolit ja vuorovaikutus eläkejärjestelmän taloudellisten ja aktuaaristen kannusteiden toimivuus. 2. Suomen työeläkejärjestelmän rakenne: miltä Suomen eläkejärjestelmä näyttää riskinjakamisen ja sosiaalivakuutuksen näkökulmasta eläkejärjestelmän vaikutus talouteen, työmarkkinoihin (kannusteet työhön ja eläkkeelle siirtymiseen) ja yleisemmin yhteiskuntaan valtion, työmarkkinajärjestöjen ja muiden sidosryhmien roolit päätöksenteossa. 3. Työeläkejärjestelmän hallintoon liittyvät kysymykset: eläketurvajärjestelmän toiminta (eläketurvan eri toimijoiden roolit ja keskinäiset suhteet sekä näiden organisaatioiden hallintorakenteet) työeläkevakuuttajien yhteistyön ja kilpailun roolit työeläkejärjestelmän hallinnollinen tehokkuus ja kustannustehokkuus. Meillä oli onni saada kaksi huippuluokan asiantuntijaa suorittamaan tätä vaativaa tehtävää. Professori Nicholas Barr London School of Economicsista suostui arvioimaan kahta ensimmäistä edellä mainituista asiakokonaisuuksista6 (riittävyys, kestävyys ja rakenne). Professori Keith Ambachtsheer, joka johtaa Toronton yliopiston Rotman School of Managementin yhteydessä toimivaa Rotman International Centre for Pension Management -keskusta, otti tehtäväkseen arvioida hallintoon liittyviä asioita. Sekä Barr että Ambachtsheer ovat kansainvälisesti tunnettuja, erittäin arvostettuja ja kysyttyjä eläkejärjestelmien asiantuntijoita. Nämä kaksi Suomen eläkejärjestelmän arviota ovat ensimmäiset laatuaan. Ne sisältävät teräviä analyysejä, jotka ansaitsevat laajaa huomiota sekä julkisessa keskustelussa että poliitikkojen ja päättäjien keskuudessa. Niissä korostetaan, että Suomen eläkejärjestelmässä on monia vahvuuksia, joita tulee arvostaa. Niissä esitetään myös ehdotuksia siitä, miten järjestelmää mahdollisesti voitaisiin entisestään parantaa. Eläketurvakeskus esittää lämpimimmät kiitoksensa Keith Ambachtsheerille ja Nicholas Barrille siitä, että nämä ottivat vastaan toimeksiannon ja esittivät syvällisiä ja tuoreita ajatuksia, jotka rikastavat Suomessa käytävää eläkepoliittista keskustelua. Keith Ambachtsheerin ja Nicholas Barrin arvioraporttien yhteydessä julkaistaan myös kolme taustaselvitystä. Näiden kolmen selvityksen tärkeimpiä tuloksia on käytetty Ambachtsheerin arviossa. Halusimme, että selvityksen yksityiskohtaiset tulokset olisivat laajemmalti käytettävissä ja siksi päätimme julkaista myös ne. Selvityksistä kaksi perustuu CEM Benchmarking Inc:n raportteihin. CEM on erikoistunut tuottamaan vertailutietoa eläkesijoittamisesta ja eläkkeiden hallinnosta. Sen asiakkaina on eläkevakuuttajia ympäri maailman, jotka haluavat vertailla omaa suoriutumistaan maailman parhaisiin eläkevakuuttajiin. Eläketurvakeskus pyysi CEM:iä vertailemaan suomalaisia eläkevakuuttajia muihin eläkevakuuttajiin CEM:n tietokannan ja palveluiden avulla. Nämä selvitykset keskittyvät hallintokustannuksiin ja palvelutasoon sekä sijoituskustannuksiin. Kiitos CEM Benchmarking Inc:n Mike Healelle toimeksiannon erittäin ammattitaitoisesta toteuttamisesta. Kahdeksan suomalaista eläkevakuuttajaa oli mukana selvityksissä, ja haluamme kiittää niitä osallistumisesta. CEM:n analyysissä kahdeksan suomalaista eläkevakuuttajaa yhdistettiin yhdeksi kokonaisuudeksi, jota kutsuttiin nimellä Suomen eläkerahasto ja jota vertailtiin yksittäisiin eläkevakuuttajiin. Tämä analyysi antoi tietoa suoma-7 laisten eläkelaitosten kustannuksista ja palvelutasosta verrattuna CEM:n tietokannasta valittuun vertailuryhmään. Raportin tarkoitus ei ole kuvata kansallisen tason kustannuksia, joihin sisältyvät kaikkien ensimmäisen ja toisen pilarin eläkevakuuttajien kustannukset. Tämän laajemman näkökulman saamiseksi Eläketurvakeskus on tehnyt selvityksen, jossa vertaillaan ensimmäisen ja toisen pilarin eläkkeiden hallintokuluja Alankomaissa, Norjassa, Ruotsissa, Saksassa, Suomessa, Sveitsissä ja Tanskassa. Selvitys perustuu pääasiassa julkisesti saatavalla olevaan tietoon ja sen ovat tehneet Antti Mielonen, Eeva Puuperä, Hannu Ramberg ja Mika Vidlund Eläketurvakeskuksesta. Heidän selvityksensä on oleellinen osa arviota, ja haluamme kiittää heitä mittavasta työstä. Jukka Rantala Toimitusjohtaja Hannu Uusitalo Johtaja, professori8 SISÄLTÖ Tiivistelmä... 8 OSA 1: TAUSTAA 1 Johdanto Raportin sisältö Suomen eläkejärjestelmän kuvaus Analyyttinen lähestymistapa...24 OSA 2: ARVIOINTI 3 Eläkejärjestelmän tavoitteet Tavoitteet ja rajoitteet Suomen eläkejärjestelmän tavoitteet Ansioista ja maksuista riippumattomat eläkkeet Riittävyys Köyhyyden vähentäminen Kulutuksen tasaaminen elämänvaiheiden välillä Vakuutusturva Valinnanvapaus ja kilpailu Miten suuri valinnanvapaus? Vaikutukset eläkejärjestelmän suunnitteluun Työmarkkinat Työmarkkinoiden vääristymien hallinta Ikääntyneiden työntekijöiden ja eläkeläisten... työmarkkinoille osallistuminen Äitiysvapaa Riskinjako Periaatteet Eläkerahastojen tulojen sopeuttaminen Tulevien etuuksien sopeuttaminen työuran aikana Maksussa olevien etuuksien sopeuttaminen Järjestelmän kestävyys Sopeuttamiskeinot Miten vakaa järjestelmä on?...819 10 Työkyvyttömyyseläkkeet Vapaaehtoiset eläkkeet Loppupäätelmä Eläkepolitiikan määrittäminen Yleiset johtopäätökset...88 Lähteet...92 Ruudut Ruutu 1..Monenlaisia riskejä ja epävarmuuksia...25 Ruutu 2..Alankomaiden kansanvakuutuksen eläke...32 Ruutu 3..Miksi tasapainotilan analyysin väärinkäyttö on suuri virhe...43 Ruutu 4..Kuinka suuri harkintavalta on optimaalinen?...68 Ruutu 5. Eläkeiän sopeuttamisen periaatteet...77 Kuviot Kuvio 1. Eläke-etuuksien rakenne eri tulotasoilla vuonna Kuvio 2. Kansaneläkkeen ja työeläkkeen osuus bruttotuloista...37 Kuvio 3. Ikä työeläkkeen alkaessa...60 Kuvio 4. Suomalaisten vuosina 1987, 2010 ja 2050 eläkkeelle jääneiden tai jäävien miesten ja naisten elinkaari...73 Taulukot Taulukko 1. Iänmukaiset karttumat...17 Taulukko 2. Kansaneläkkeen täysi määrä ja tulorajat, euroa kuukaudessa, vuonna Taulukko 3. Yksinasuville eläkkeensaajille maksettava takuueläke, euroa kuukaudessa, vuonna Taulukko 4. Vanhusväestön tulot 2000-luvun puolessa välissä eräissä maissa...34 Taulukko 5. Tuloköyhyysaste iän, sukupuolen ja kotitalouden tyypin mukaan eräissä maissa...34 Taulukko 6. Köyhyysriski sukupuolen, iän ja kotitalouden mukaan vuonna Taulukko 7. Rahastointiasteet vuonna10 8 SUOMEN ELÄKEJÄRJESTELMÄN ARVIO / OSA 1 TIIVISTELMÄ 1. Tässä raportissa arvioidaan Suomen eläkejärjestelmää: eläkkeiden riittävyyttä, taloudellista kestävyyttä ja eläketurvan rakennetta. Sen toimeenpanoa ja hallintoa käsitellään rinnakkaisessa raportissa. Raportin johdannon jälkeen luvussa 2 esitellään analyyttinen lähestymistapa. Seuraavat luvut käsittelevät järjestelmää: tavoitteita, ansioista ja maksuista riippumattoman eläkkeen puolesta puhuvia tekijöitä, eläkkeiden riittävyyttä, työntekijöiden valintamahdollisuuksien roolia, työmarkkinoita, riskien jakautumista ja kestävyyttä. Luvussa 10 käsitellään lyhyesti työkyvyttömyyseläkkeitä ja luvussa 11 vapaaehtoisia eläkkeitä. Viimeisessä luvussa käsitellään eläkepolitiikan muotoutumista ja tehdään joitakin yleisiä johtopäätöksiä. 2. Eläkejärjestelmän ensisijainen tavoite on turvata vanhuusajan toimeentulo. Tämä tavoite koostuu ainakin neljästä osasta, jotka ovat kulutuksen tasaaminen eri elinvaiheissa, vakuutusturva, köyhyyden vähentäminen ja tulojen uudelleenjako. Suomessa tehdyt uudistukset ovat (a) edistäneet näiden tavoitteiden saavuttamista, (b) olleet oikea-aikaisia ja (c) edellyttäneet yhteisymmärrystä. Osittain tästä syystä kehittämistarpeista käytävä keskustelu voi olla pohdiskelevaa eikä niinkään reagointia kriisiin. Tämän yleisen johtopäätöksen valossa tässä raportissa esitetään pikemminkin keskustelunaiheita työmarkkinaosapuolten ja hallituksen väliseen jatkuvaan dialogiin kuin varsinaisia muutossuosituksia. Vahvuudet ja heikkoudet 3. Järjestelmän vahvuudet voidaan kiteyttää seuraavasti: Yhteisymmärrykseen perustuva: kaikki asianomaiset tahot ovat mukana järjestelmässä ja sitä hoidetaan konsensushengessä. Yhtenäinen: Vaikka yksityisen sektorin työntekijöiden eläkkeitä hoitavat yksityiset, keskenään kilpailevat laitokset, ne toimivat yhtenäisissä kansallisissa puitteissa. Rajoitettu valinnanvapaus: Työntekijöiden valintamahdollisuuksia on järjestelmässä rajoitettu sekä säästämisen määrän että eläkevakuutuslaitoksen osalta. Nämä piirteet sopivat yhteen psykologisen taloustieteen (tai behavioraalisen taloustieteen) tietämyksen kanssa.11 Suomen eläkejärjestelmä: Riittävyys, kestävyys ja järjestelmän rakenne 9 Eläkejärjestelmä on sopusoinnussa työvoiman liikkuvuuden kanssa, koska se on samanlainen niin yksityisellä, valtiollisella kuin kunnallisellakin sektorilla. Riittävyys: Järjestelmä toimii hyvin useimpien ihmisten kohdalla. Järjestelmä on kattava, koska (a) kansaneläke ja takuueläke ovat asumisperusteisia, (b) sekä naisten että miesten työllisyysaste on Suomessa korkea ja (c) työeläkejärjestelmä kattaa lähes kaikki työansiot. 4. Vaikka järjestelmä ei ole kriisissä, siinä on joukko piirteitä, jotka ajan myötä luovat paineita sen kyvylle saavuttaa tavoitteensa. 5. tunnelinäkö, taipumus tarkastella riittävyyttä ja kestävyyttä erikseen. Monissa maissa valtionvarainministeriö huolehtii kestävyydestä ja sosiaaliministeriö riittävyydestä eivätkä ne juurikaan keskustele keskenään. Vaikka institutionaaliset järjestelyt ovatkin Suomessa erilaiset, lopputulos on samankaltainen. Eliniänodote on kasvussa, mikä on hieno asia. Eläkkeelle jäämisessä on kuitenkin iso piikki 63 vuoden iässä. Jos nykyjärjestelmää ei muuteta, etuuksista tulee riittämättömiä tai järjestelmästä kestämätön tai molempia: Heikentyvä riittävyys: Ellei mikään muutu, ihmiset jäävät eläkkeelle 63 vuoden iässä ja saavat yhä pienempää työeläkettä elinaikakertoimen vaikutuksen vuoksi. Esimerkiksi 25 vuoden tähtäimellä tämä johtaa siihen, että yhä useammat saavat kansaneläkettä, mutta ainoastaan pientä työeläkettä. Jos kansaneläke ja takuueläke ovat tarpeeksi suuret, järjestelmä torjuu edelleen köyhyyttä, mutta tasaa kulutusta ajan mittaan yhä huonommin. Heikentyvä kestävyys: vaihtoehtona on, että maksuja korotetaan eliniänodotteen kasvaessa, mutta maksut ovat jo kansainvälisesti verraten melko korkeat, joten korotusvaraa on rajoitetusti. Kestävyydellä on merkitystä Suomen talouden pitkän aikavälin vakauden kannalta. Mutta sillä on merkitystä myös työntekijöiden ja eläkeläisten turvan kannalta. On tärkeää, että eläkejärjestelmä suojelee ihmisiä erityisesti eläkeläisiä ja ikääntyneitä työntekijöitä äkkinäisiltä iskuilta. Heikentyvä kestävyys on huono asia, koska se vaarantaa järjestelmän kyvyn tuottaa vanhuudenturvaa. Kuten sanottu, ensisijaiset tavoitteet ovat köyhyyden torjunta ja kulutuksen tasaaminen. Kestävyys ei itsessään ole ensisijainen tavoite, vaan ensisijaisten tavoitteiden saavuttamisen välttämätön edellytys. 6. Kaksi seuraavaa ehdotusta koskevat suoraan näitä kysymyksiä. Joustavampi mahdollisuus jäädä eläkkeelle on itsessään toivottavaa. Se myös edesauttaa12 10 SUOMEN ELÄKEJÄRJESTELMÄN ARVIO / OSA 1 toista tavoitetta, eläkkeelle jäämisen myöhentämistä, jonka tarkoitus on edistää sekä riittävyyttä että kestävyyttä. 7. riittämätön kannuste jäädä myöhemmin eläkkeelle. Etuudet pitäisi joko myöntää tietyssä iässä ilman työnteon lopettamisen vaatimusta tai niitä pitäisi korottaa huomattavasti, jos myöhentää eläkkeelle siirtymistä. Tapa, jolla työeläkettä tällä hetkellä korotetaan myöhennetyn eläkkeelle jäämisen perusteella, on monessa suhteessa puutteellinen (luku 7.2.1). 8. perhetilanteessa tapahtuvia muutoksia ei oteta riittävästi huomioon. Suomessa, kuten monissa muissakin maissa, sosiaalipolitiikan lähtökohtana on että ihmiset avioituvat ja pysyvät avioliitossaan. Kumpikaan ei enää pidä paikkaansa, vaan perhesuhteet ovat epävakaampia. Lisäksi eläke-etuuksien yksilöllinen määräytyminen on osasyy siihen, että köyhyyttä esiintyy yksinelävien eläkeläisten keskuudessa huomattavasti enemmän kuin eläkeläispariskuntien keskuudessa. Suositukset Säilytettäviä piirteitä 9. konsensushakuisuus. Eläkejärjestelmien keskeinen tarkoitus pitkäjänteisinä instituutioina on tehdä ihmisille mahdolliseksi suunnitella elämäänsä. Pitkäaikainen vakaus on siksi tärkeää ja politiikassa tulee välttää järjestelmään ja varsinkin ikääntyneisiin työntekijöihin ja eläkeläisiin kohdistuvia äkkiliikkeitä. Siksi keskeinen suositus on, että säilytetään tapa, jolla eläkepolitiikasta on menestyksellisesti (vaikkakaan ei välttämättä helposti) sovittu työmarkkinaosapuolten ja hallituksen kesken. Koska Suomen eläkejärjestelmä ei ole kriisissä, on parempi tehdä uudistuksia hitaammin, mutta työmarkkinaosapuolten ja hallituksen välisessä laajassa ja jatkuvassa yhteisymmärryksessä, kuin nopeammin siten, että järjestelmää kohtaan osoitettu pitkäaikainen poliittinen tuki vaarantuu. 10. järjestelmän tavoitteet (luku 3). Osana yhteisymmärryksen rakentamisen ja säilyttämisen prosessia olisi hyödyllistä rohkaista laajempaan julkiseen keskusteluun (a) järjestelmän tavoitteista ja (b) niiden suhteellisista painoarvoista. Tärkeintä on saavuttaa ensisijaiset tavoitteet eli köyhyyden torjuminen, va-13 Suomen eläkejärjestelmä: Riittävyys, kestävyys ja järjestelmän rakenne 11 kuutusturva ja kulutuksen tasaaminen. Kapea-alainen keskittyminen välineellisiin tavoitteisiin, esimerkiksi eläkerahastojen tilaan, saattaa hämärtää kuvaa. 11. rajoitettu valinnanvapaus. On välttämätöntä tarkastella kahta valinnanvapauden näkökulmaa eli toisaalta sitä, onko eläkelaitosten välinen kilpailu toivottavaa (rinnakkaisraportissa) ja toisaalta yksittäisen työntekijän valinnanvapauden merkitystä. Jälkimmäisen suhteen tehty analyysi tukee niitä kahta tapaa, joilla työntekijöiden valinnanvapautta on Suomessa rajoitettu: Vapaus valita säästämisen määrä: järjestelmä on pakollinen, joten työntekijät eivät voi valita säästävänsä vähemmän. Eläkelaitoksen valinta: työntekijöillä ei tosiasiallisesti ole mahdollisuutta valita eläkelaitostaan ja työnantajien valintamahdollisuus on rajoitettu. Nämä piirteet ovat hyödyllisiä ja niitä tulisi puolustaa naiiveilta väittämiltä siitä, että valinnanvapaus aina lisää hyvinvointia. Muutosehdotukset 12. Kohtien suositukset tähtäävät riittävyyden turvaamiseen siten, että kestävyyttä ei vaaranneta. 13. myöhempi, mutta joustavampi eläkkeelle jääminen (luku 7.2.2). Kansainvälisesti ymmärretään yhä paremmin, että pidentyvä odotettavissa oleva elinaika tulee jakaa jollakin järkevällä tavalla työvuosien ja eläkevuosien välillä. Joustavamman eläkkeelle jäämisen etuja ei kansainvälisesti ymmärretä yhtä hyvin. Joustavampi eläkkeelle jäänti on itsessään toivottavaa, aivan riippumatta sen merkityksestä työurien pidentämiselle: Olisi toivottavaa, että eläkejärjestelmä sallisi osittaisen eläkkeen nostamisen, esimerkiksi mahdollisuuden saada 25, 50 tai 75 prosenttia eläkkeestään maksuun samalla kun myöhemmäksi jätetty osuus edelleen karttuu. Olisi hyödyllistä varmistaa, että työntekijän palkkaamisen kiinteät kustannukset ovat pienet, jotta osa-aikaisen työntekijän palkkaaminen ei olisi epäedullista. Olisi hyvä arvioida työsopimuslakia siitä näkökulmasta, että työntekijän halutessa vähentää työpanostaan työnantajan kustannukset ja juridinen epävarmuus vähenevät. Koulutusmahdollisuudet ovat keskeinen asia työurien pidentämisessä.14 12 SUOMEN ELÄKEJÄRJESTELMÄN ARVIO / OSA 1 Olisi hyvä käydä julkista keskustelua a) vanhempien työntekijöiden tuottavuutta koskevasta empiirisestä tiedosta ja b) siitä, mitä siitä seuraisi työlainsäädäntöön, esimerkiksi ehdoista, joilla vähemmän tuottaville työntekijöille voitaisiin maksaa alempaa palkkaa. Työmarkkinaosapuolten olisi ehkä hyvä laatia sopimusmalleja. Asennekasvatus: eläkkeen alaikärajan vähittäinen nostaminen on tarpeen paitsi julkistaloudellisista syistä myös siksi, että se on asenteita muokkaava signaali. Työurien pidentämiseen voi liittyä myös nuorempien ihmisten työvoimaan osallistumisen lisääminen. Perhevapaat herättävät kysymyksen siitä, mikä on oikea tasapaino (a) pitkien äitiyslomien ja hoitovapaan aiheuttaman työvoiman vähenemisen kustannusten ja (b) mahdollisten paremman vanhemmuuden suomien etujen välillä. 14. eliniän odotteen muutokseen sopeutuminen (luku 8.3.3): Terminologia: sen sijaan että puhutaan tavanomaisesta eläkeiästä ja eläkkeelle jäämisen myöhentämisestä olisi hyvä puhua alhaisimmasta mahdollisesta eläkeiästä ja normaalista eläkeiästä eli muuttaa kielenkäyttöä siten, että myöhemmästä eläkkeelle jäämisestä tulee normi. Periaatteessa on kaksi tapaa sopeuttaa eläkkeet kasvavaan eliniänodotteeseen: kuukausittaisia etuuksia voidaan pienentää aktuaarisesti eliniän pidentymisen mukaisesti; tai (a) nostamalla vähittäin eläkkeen alaikärajaa ja (b) normaalina pidettyä eläkeikää. Jälkimmäistä voidaan soveltaa eri tavoilla. Yksinkertaisinta olisi ehkä, että eläkepolitiikassa pidettäisiin kohtuullisena sitä, että ihmisten keskimääräinen eläkeaika on esimerkiksi noin puolet työurasta. Tämä saavutettaisiin esimerkiksi siten, että eläkeikää nostettaisiin aina kahdella kolmasosalla eliniänodotteen kasvusta, esimerkiksi neljällä kuukaudella, jos eliniänodote kasvaa kuusi kuukautta. Siten eläkeikä sopeutettaisiin odotetun etuuden saamisen ja sen karttumisen ajan suhteessa. 15. eläkkeen tarkistaminen myöhennetyn eläkkeelle jäämisen vuoksi (luku 7.2.1): On tärkeää, että kansaneläkettä edelleen korotetaan tuntuvasti, jos lykkää eläkkeen nostamista. Eläkkeelle jäämisen myöhentämisestä johtuvan työeläkkeen korottamisen tulisi perustua henkilön 63 vuoden ikään mennessä kartuttamaan eläkkeeseen sen sijaan, että se nykyisin perustuu korotettuun 4,5 prosentin karttu-15 Suomen eläkejärjestelmä: Riittävyys, kestävyys ja järjestelmän rakenne 13 maan 63 vuoden iän jälkeisistä työansioista. Nykyinen järjestelmä voi olla karkeasti ottaen aktuaarinen keskimääräisissä tapauksissa, mutta poikkeamia on. Se tuottaa esimerkiksi ylikompensaatiota tapauksissa, joissa henkilön työansiot 63 ikävuoden jälkeen ovat korkeat verrattuna hänen ennen 63 vuoden ikää kartuttamaansa työeläkkeeseen. 16. yksilöiden ja perheiden kohtelun tarkistaminen: Vuonna 2009 yli 30 prosenttia Suomen yksinelävistä eläkeläisistä oli köyhiä. Pariskuntien kohdalla luku on 4,3 prosenttia. Tämä on merkki tarpeesta tarkastella yksielävien eläkeläisten etuuksia, esimerkiksi yksineläville ja puolisoille maksettavien kansaneläkkeen ja takuueläkkeen määrien suhdetta. On myös syytä harkita puolisoiden yhteisannuiteettia puolisoiden yhteisten etuuksien käyttöönottoa lesken eläkkeen parantamiseksi (luku 5.3). Koska avioerot ovat tavallisia, olisi perusteltua luoda mahdollisuus siirtää työeläkeoikeutta puolisoiden välillä avioeron tai eläkkeelle jäämisen yhteydessä (luku 5.3). Keskusteluaiheita 17. ikään sidotut karttumaprosentit vuotiaiden työntekijöiden korotettu 1,9 prosentin karttuma painottaa myöhemmän iän ansioita ja suosii niitä, joiden ansiot kohoavat nopeammin myöhemmin uralla ja siten tyypillisesti hyvätuloisia. Jos korotettu karttuma säilytetään jonkin ikäisillä, tulisi harkita sen siirtämistä varhaisemmille vuosille. Se suosisi pienituloisempia (joiden työvoimaan osallistuminen on korkea nuorella iällä) suhteessa hyvätuloisempiin (jotka useammin opiskelevat nuorina ja joilla ainakin aikaisemmin on ollut paremmat mahdollisuudet jatkaa työntekoa myöhemmällä iällä). Tällainen muutos saattaisi olla hyvä poliittinen vastapaino eläkkeen alaikärajan nostamiselle. 18. kansaneläke (luku 7.1.3): Aiheuttaako kansaneläkkeen 50 prosentin eläkevähenteisyys vääränlaisia kannustimia työvoiman saatavuudelle? Jos näin on, pitäisikö eläkevähenteisyyttä muuttaa? Pitäisikö kansaneläkkeessä ottaa varallisuus huomioon parhaiten toimeentulevien karsimiseksi?16 14 SUOMEN ELÄKEJÄRJESTELMÄN ARVIO / OSA eläkemaksut: Määrä: työeläkemaksut ja -etuudet perustuvat kaikkiin työansioihin ilman kattoa (luku 5.2). Vaikka katon puuttuminen on kansainvälisesti katsottuna poikkeuksellista, Suomessa sillä on vahva tuki. Niin kauan kuin tämä tuki säilyy, ei muutokselle juuri löydy perusteluja. Mikä maksuprosentti? Kysymys on kuinka paljon maksuprosentissa on korotusvaraa vai onko sitä ollenkaan. Nykyiset verot ja maksut huomioon ottaen korotusvara on oletettavasti rajallinen (luku 8.2). Mitkä vuodet kartuttavat eläkettä? Pitäisikö riskiä jakaa korvaamalla muutama matalien tulojen vuosi esimerkiksi henkilön työuran keskimääräisillä ansioilla opinto- ja lastenhoitokausien lisäksi (luku 8.3.2)? Maksujen kattavuus (luku 5.2): vaikka kattavuuden osalta tällä hetkellä ei olekaan erityistä huolta, on syytä seurata asiaa sen varmistamiseksi, että entistä vaihtelevammat työmarkkinoille kiinnittymisen muodot eivät vaaranna eläketurvan tavoitetta kulutuksen tasaamisesta. 20. sijoituspäätökset (luku 6.2). Yksi peruste sijoituspäätösten hajauttamiselle on, että siten vältetään tilanne, jossa yhdellä toimijalla on liikaa valtaa markkinoilla ja vähennetään vaaraa, että sijoituspäätöksiin vaikutetaan poliittisesti. Suomessa käytetty tapa on yksi, mutta ei ainoa vaihtoehto. Yhdysvaltalaisessa Thrift Savings Planissa (luku 6.2) käytetty tapa on toinen. Asiaa käsitellään yksityiskohtaisemmin rinnakkaisraportissa. 21. työkyvyttömyyseläkkeet (luku 10): Lisää työpaikkoja osatyökykyisille: sopivia töitä on vähän, mikä vaikeuttaa osatyökykyisten työllistymistä. Tämä on tärkeä kysymys paitsi etuuksien kustannusten vuoksi myös siksi, että sopiva työ yleensä parantaa henkilön hyvinvointia merkittävästi. Olisi myös hyvä tarkastella työkyvyttömyyseläkemaksuja sen varmistamiseksi, etteivät ne tee ikääntyneiden työntekijöiden palkkaamisesta epäedullista. 22. vapaaehtoisten eläkkeiden osalta tulee varmistaa että (a) niillä on sopiva laadun varmistus ja (b) niiden hallintokulut pysyvät alhaisina. Koska pakollinen järjestelmä kattaa kaikki työansiot ilman ylärajaa, vapaaehtoiseen eläkesäästämiseen kohdistuvia verotusetuja tulee rajoittaa.17 Suomen eläkejärjestelmä: Riittävyys, kestävyys ja järjestelmän rakenne 15 SUOMEN ELÄKEJÄRJESTELMÄ: RIITTÄVYYS, KESTÄVYYS JA JÄRJESTELMÄN RAKENNE Raportti Eläketurvakeskukselle 1 Nicholas Barr 2 Osa 1: Taustaa 1 Johdanto 1.1 Raportin sisältö 1. tarkoitus ja toimeksianto. Maailmantalouden kehityksen ennustettavuus on heikentynyt. Toimintaympäristö on moniulotteinen ja kansallisvaltioiden rajojen merkitys on vähentynyt. Teollisen tuotannon siirtyminen Aasiaan jatkuu, ja maailmasta on tulossa moninapainen. Euroopan integraatio syvenee ja laajenee, ihmisten liikkuvuus rajojen yli kasvaa ja monikulttuurisuus lisääntyy... Väestö ikääntyy Suomessa lähivuosina nopeammin kuin useimmissa muissa maissa. (Suomen sosiaali- ja terveysministeriö 2010, Sosiaalisesti kestävä Suomi 2020, sivu 5.). 2. Tässä raportissa arvioidaan Suomen eläkejärjestelmän rakennetta tätä taustaa vasten. Koska järjestelmä ei ole kriisissä, raportissa ei ensisijaisesti esitetä suo- 1 Kiitän Helsingissä 9.5. ja tapaamisiin osallistuneita, joita olivat Jukka Ahtela, Outi Antila, Nikolas Elomaa, Tuulia Hakola-Uusitalo, Pasi Holm, Seija Ilmakunnas, Mikko Kautto, Kaija Kallinen, Eugen Koev, Olli Koski, Jukka Lassila, Jarmo Pätäri, Jukka Pekkarinen, Paavo Pitkänen, Kari Puro, Heli Puura, Vesa Rantahalvari, Ismo Risku, Markku Salomaa, Mikko Sankala, Antti Tanskanen, Jaakko Tuomikoski, Risto Vaittinen, Tarmo Valkonen, Kari Välimäki, Reijo Vanne ja Vesa Vihriälä. Minulla on myös ollut etu saada kirjallisia kommentteja aikaisempiin versioihin Peter Diamondilta, Jukka Lassilalta, Ismo Riskulta, Heikki Tikanmäeltä, Jaakko Tuomikoskelta ja Risto Vaittiselta. Erityiskiitokset kuuluvat Jukka Rantalalle ja Hannu Uusitalolle, jotka ovat olleet mentoreinani koko työn ajan. 2 Professor of Public Economics, London School of Economics and Political Science, Houghton Street, London WC2A 2AE, UK: T: ; E:18 16 SUOMEN ELÄKEJÄRJESTELMÄN ARVIO / OSA 1 situksia, vaan ehdotetaan aiheita, joista työmarkkinaosapuolten ja hallituksen olisi hyvä keskustella. Ehdotusten yhteydessä esitetään asiaan liittyvä analyysi. Rinnakkaisessa raportissa käsitellään eläkejärjestelmän instituutiorakennetta ja hallintoa. 3. raportin sisältö. Ensimmäisissä osissa käsitellään tarpeellisia taustatietoja. Raportin johdannon jälkeen luvussa 2 esitellään analyyttinen lähestymistapa. Sitten tarkastellaan eläkejärjestelmän tavoitteita (luku 3), kulutuksen tasaamista eri elinvaiheissa, vakuutusta (riskien jakoa), köyhyyden vähentämistä ja tulojen uudelleenjakoa. Seuraavaksi käsitellään seikkoja, jotka puhuvat ansioista ja maksuista riippumattoman eläkkeen (kuten kansaneläkkeen) puolesta (luku 4), eläkkeiden riittävyyttä (luku 5), valinnanvapauden merkitystä (luku 6), työmarkkinoita (luku 7), riskien jakamista (luku 8) ja kestävyyttä (luku 9, vaikkakin tätä aihetta osittain käsitellään rinnakkaisraportissa). Luvussa 10 käsitellään lyhyesti työkyvyttömyyseläkkeitä ja luvussa 11 vapaaehtoisia eläkkeitä. Luvussa 12 pohditaan eläkepolitiikan muotoutumista ja tehdään joitakin yleisiä johtopäätöksiä. Se myös linkittyy rinnakkaisraporttiin, joka käsittelee eläkejärjestelmän instituutiorakennetta ja hallintoa. 1.2 Suomen eläkejärjestelmän kuvaus 4. Vuoden 2005 eläkeuudistuksen jälkeen Suomen eläkejärjestelmän voi katsoa koostuvan kolmesta elementistä: 3 Lakisääteiset, osittain rahastoidut työeläkkeet on tarkoitettu tasaamaan kulutusta eri elinvaiheiden välillä. Maksuista ja ansiosta riippumaton kansaneläke ja takuueläke (vuodesta 2011) antavat vähimmäisturvan niille, joiden työeläke on pieni. Näiden kahden lakisääteisen elementin lisäksi voi olla työnantajan tai yksilön itsensä järjestämiä vapaaehtoisia eläkkeitä. Sosiaali- ja terveysministeriö vastaa eläkepolitiikasta lakisääteisen järjestelmän molempien elementtien osalta. 3 Vuoden 2005 uudistusten arvioinnista ks. see Börsch-Supan, (2005) ja Lassila and Valkonen 2007; instituutiorakenteesta ks. Järjestelmän historiallisesta kehityksestä, ks. Kautto (2012a) ja tärkeistä vuosiluvuista ks. service/pension_coverage_and_insurance/1423/pension_coverage_and_insurance.19 Suomen eläkejärjestelmä: Riittävyys, kestävyys ja järjestelmän rakenne Kulutuksen tasaaminen elinvaiheiden välillä: Työeläke 5. Yksityisen sektorin työntekijöiden pakollinen työeläkejärjestelmä on osittain rahastoiva, yksityisellä sektorilla järjestetty etuusperusteinen järjestelmä. Järjestelmän yksityiskohdista on säädetty laissa työmarkkinajärjestöjen neuvottelujen pohjalta. Vaikka järjestelmässä kaikilla työntekijöillä on sama eläkekarttuma ja etuusrakenne, yksityisiä eläkelaitoksia on monta (29 vuonna 2012). Niiden toimintaa koordinoi Eläketurvakeskus ja niitä valvovat sosiaali- ja terveysministeriö ja Finanssivalvonta. Tämä järjestelmän osa muistuttaa hyvin paljon yhteistä valtion järjestämää osittain rahastoivaa etuusperusteista eläkejärjestelmää, jossa sijoituspäätökset ja sijoitusten hoito on ulkoistettu yksityiselle sektorille. Julkisen sektorin työntekijöillä on periaatteessa sama etuusrakenne, mutta eri eläkelaitokset. 6. Vuosien kuluessa yksityisen ja julkisen sektorin eläkekarttumat on yhtenäistetty. Taulukossa 1 olevat karttumat koskevat kaikkia työntekijöitä sekä yksityisellä sektorilla että valtio- ja kuntatyönantajilla. Taulukko 1. Iänmukaiset karttumat. Ikä Eläkekarttuma ,5 % ,9 % ,5 %/1,5 % * * Eläkekarttuma on 63 vuotta täyttäneilläkin 1,5 prosenttia, jos henkilö saa vanhuuseläkettä. 7. Työntekijät kartuttavat viipaleen eläkettä joka vuosi. Eläke muodostuu aikanaan näiden viipaleiden summasta seuraavalla tavalla: Kaikki työansiot 18 vuoden iän ja vanhuuseläkkeen alkamisen välillä otetaan huomioon vuosittain. Kunkin vuoden työansiot korotetaan ansiovuoden tasosta eläkkeen alkamisvuoden tasoon indeksillä, jossa ansiotason muutoksella on 80 prosentin ja hintatason muutoksella 20 prosentin paino. Näistä ansiosta vähennetään prosenttiosuus, joka vastaa työntekijän eläkemaksua kyseisenä vuonna. Kunkin vuoden työansiot, yllä kuvatulla tavalla indeksoituna, kerrotaan asian omaisella karttumisprosentilla (taulukko 1). Siten vuotias työntekijä kartuttaa vuodessa eläkesiivun, joka on 1,5 prosenttia hänen sinä20 18 SUOMEN ELÄKEJÄRJESTELMÄN ARVIO / OSA 1 vuonna saamistaan työansioista. Kysymystä, onko 1,9 prosentin vuosittainen eläkekarttuma yli 52-vuotiailla hyvä vai huono asia, pohditaan kohdassa Vuosittaiset karttumat lasketaan yhteen ja jaetaan 12:lla, jotta saadaan kuukausittainen etuus. Tällä tavoin laskettu kokonaiseläke sopeutetaan elinajanodotteen muutoksiin elinaikakerrointa käyttäen (ks. alla). 8. Vuodesta 2014 alkaen työeläkkeen alaikäraja on 63. Työnteon jatkamisesta tuon iän jälkeen eläkkeeseen tulee korkeampi karttuma, kuten taulukosta 1 ilmenee. Ainoa poikkeus on pitkäaikaistyöttömät, jotka tietyin edellytyksin voivat saada eläkkeen 62 vuoden iässä vuoteen 2017 asti. Eläkkeen alkamiselle ei ole yläikärajaa, vaan 68 ikävuoden jälkeen eläkkeeseen lasketaan lykkäyskorotus. Tätä vaihtoehtoa käytetään tosin nykyään harvoin. 9. etuudet. Vuodesta alkaen alkava eläke perustuu (a) henkilön taulukon 1 mukaisiin eläkekarttumiin, (b) hänen vuosittaisiin työansioihinsa, jotka korotetaan ansaintavuoden tasosta eläkkeen alkamisvuoden tasoon palkkakertoimella, jossa ansiotason muutoksella on 80 prosentin ja hintatason muutoksella 20 prosentin paino, sekä (c) eliniänodotteen muutoksiin sopeuttamiseen. 10. Elinajanodotteen muutoksiin sopeuttaminen: alkavaa vanhuuseläkettä laskettaessa karttunut eläke kerrotaan eläkkeensaajan syntymävuodelle määritetyllä elinaikakertoimella. Vuonna 1947 syntyneiden kerroin on 1,00. Sitä nuorempien sukupolvien kerroin on alempi ja perustuu viiden edellisen vuoden kuolevuuslukuihin. Tarkoitus on, että elinajanodotteen noustessa tietyn ikäiselle myönnettävää kuukausieläkettä pienennetään, eli sopeutus tapahtuu eläkkeen tason eikä alaikärajan kautta. 11. Myöhennetyn eläkkeelle jäämisen perusteella tapahtuva eläkkeen tarkistaminen: Pohdittavaksi nousee kaksi asiaa, ennen 63 vuoden ikää karttuneen eläkkeen tarkistaminen ja uuden eläkkeen karttuminen työstä 63 vuoden iän jälkeen. On selkeämpää käsitellä ensin jälkimmäistä. 4 Jos karttumaprosentti muuttuu kesken vuotta (työntekijä täyttää 53 vuotta kalenterivuoden aikana), karttumaprosentit suhteutetaan syntymäkuukauden mukaisesti. 5 Ennen vuotta 2005 karttuneet eläke-etuudet perustuvat tuolloin voimassa olleisiin sääntöihin. Vuoteen 1996 asti etuudet perustuivat kunkin työsuhteen neljän viimeisen vuoden ansioihin, minkä jälkeen vuosia asteittain lisättiin kymmeneen. Ennen vuotta 2005 oli mahdollista jättää muutama matalien ansioiden vuosi eläkelaskennan ulkopuolelle. Näytä lisää
HYVINVOINTIVALTION RAHOITUS Riittävätkö rahat, kuka maksaa? Sixten Korkman Jukka Lassila Niku Määttänen Tarmo Valkonen Julkaisĳa: Elinkeinoelämän Tutkimuslaitos ETLA Kustantaja: Taloustieto Oy Kannen valokuva: Lisätiedot Eläkeuudistus ja suomalaisten rahastosäästäjien mielipiteet
Eläkeuudistus ja suomalaisten rahastosäästäjien mielipiteet Joonas Pekkanen Tutkija Mika Vaihekoski Rahoitusinstituutin johtaja 2002 LTT-Tutkimus Oy Pohjoinen Rautatiekatu 21 B 00100 Helsinki Puhelin (09) Lisätiedot Työeläkejärjestelmän sopeuttaminen pysyvään kasvun hidastumiseen
Työeläkejärjestelmän sopeuttaminen pysyvään kasvun hidastumiseen I ETLA Raportit ETLA Reports 17.6.2013 No 13 Työeläkejärjestelmän sopeuttaminen pysyvään kasvun hidastumiseen Tarmo Valkonen * Jukka Lassila Lisätiedot Työurat pidemmäksi selvityksiä työuraryhmälle
Hannu Uusitalo (toim.) Työurat pidemmäksi selvityksiä työuraryhmälle Eläketurvakeskuksen selvityksiä 2011:1 Hannu Uusitalo (toim.) Työurat pidemmäksi selvityksiä työuraryhmälle Eläketurvakeskuksen selvityksiä Lisätiedot LAKISÄÄTEISEN ELÄKKEEN TÄYDENTÄMINEN VAPAAEHTOISILLA SÄÄSTÖILLÄ ELÄKEVAKUUTUSSÄÄSTÄJIEN NÄKEMYKSIÄ
TAMPEREEN YLIOPISTO Oikeustieteiden laitos LAKISÄÄTEISEN ELÄKKEEN TÄYDENTÄMINEN VAPAAEHTOISILLA SÄÄSTÖILLÄ ELÄKEVAKUUTUSSÄÄSTÄJIEN NÄKEMYKSIÄ Vakuutustiede Pro gradu -tutkielma Huhtikuu 2008 Ohjaaja: Antti Lisätiedot RAPORTTEJA. Sanna Tenhunen ja Risto Vaittinen. Eläkejärjestelmän automaattiset vakautusmekanismit
R RAPORTTEJA Sanna Tenhunen ja Risto Vaittinen Eläkejärjestelmän automaattiset vakautusmekanismit teoriaa ja kokemuksia jarruista ja elinaikakertoimista Eläketur vakeskuksen rapor tteja 2010:7 RAPORTTEJA Lisätiedot Suomen eläkejärjestelmän sopeutuminen eliniän pitenemiseen. Eläkekysymysten asiantuntijatyöryhmän raportti
Suomen eläkejärjestelmän sopeutuminen eliniän pitenemiseen Eläkekysymysten asiantuntijatyöryhmän raportti Suomen eläkejärjestelmän sopeutuminen eliniän pitenemiseen Eläkekysymysten asiantuntijatyöryhmän Lisätiedot ELÄKETURVAKESKUKSEN RAPORTTEJA. Näkökulmia perhe-eläkkeen kehittämistarpeisiin. Marjukka Hietaniemi ja Suvi Ritola (toim.
04/2014 ELÄKETURVAKESKUKSEN RAPORTTEJA Näkökulmia perhe-eläkkeen kehittämistarpeisiin Marjukka Hietaniemi ja Suvi Ritola (toim.) Eläketurvakeskus PENSIONSSKYDDSCENTRALEN 04/2014 ELÄKETURVAKESKUKSEN RAPORTTEJA Lisätiedot SUOMEN ELÄKEJÄRJESTELMÄ
SUOMEN ELÄKEJÄRJESTELMÄ 2003 ISBN 951-691-07-X Hakapaino Oy, Helsinki 2003 LUKIJALLE Tässä teoksessa esitellään Suomen eläkejärjestelmän ominaispiirteet. Pääpaino on yksityisen sektorin lakisääteisessä Lisätiedot Working Paper Vapaaehtoinen eläkesäästäminen tulevaisuudessa. ETLA Discussion Papers, The Research Institute of the Finnish Economy (ETLA), No.
ETLA ELINKEINOELÄMÄN TUTKIMUSLAITOS THE RESEARCH INSTITUTE OF THE FINNISH ECONOMY Lönnrotinkatu 4 B 00120 Helsinki Finland Tel. 358-9-609 900 Telefax 358-9-601 753 World Wide Web: http://www.etla.fi/ Keskusteluaiheita Lisätiedot VERTAILEVA TUTKIMUS LESKENELÄKEJÄRJESTELMISTÄ TANSKASSA, ISOSSA-BRITANNIASSA, RANSKASSA, ITALIASSA JA SUOMESSA
VERTAILEVA TUTKIMUS LESKENELÄKEJÄRJESTELMISTÄ TANSKASSA, ISOSSA-BRITANNIASSA, RANSKASSA, ITALIASSA JA SUOMESSA Marjukka Turunen Topsos Sosiaalivakuutuksen ammatillinen lisensiaattitutkimus Sosiaalitieteiden Lisätiedot 3:2013. Maksut ja etuudet. karsia vai kasvattaa? Työmarkkinajohtajat eläkeneuvottelujen asetelmista. s. 4
3:2013 Maksut ja etuudet karsia vai kasvattaa? Työmarkkinajohtajat eläkeneuvottelujen asetelmista s. 4 Vale, emävale, tilasto? Pääkirjoitus Toimitus Päätoimittaja: Kati Kalliomäki Vt. Toimituspäällikkö: Lisätiedot ETLA ELINKEINOELÄMÄN TUTKIMUSLAITOS
ETLA ELINKEINOELÄMÄN TUTKIMUSLAITOS THE RESEARCH INSTITUTE OF THE FINNISH ECONOMY Lönnrotinkatu 4 B 00120 Helsinki Finland Tel. 358-9-609 900 Telefax 358-9-601 753 World Wide Web: http://www.etla.fi/ Keskusteluaiheita Lisätiedot Ihmisen mittainen työura? SAK:n näkemyksiä työurien pidentämisestä ja kestävästä eläketurvasta
1 2012 Ihmisen mittainen työura? SAK:n näkemyksiä työurien pidentämisestä ja kestävästä eläketurvasta Tammikuu 2012 Lisätiedot: Kaija Kallinen kaija.kallinen@sak.fi puhelin 020 774 0154 Tilaukset: SAK Lisätiedot TYÖELÄKE 5 2011. Ministeri Paula risikko odottaa vaihtoehtoja eläkekysymyksiin. Ratkaisuja ei voi Enää lykätä
TYÖELÄKE 5 2011 Ministeri Paula risikko odottaa vaihtoehtoja eläkekysymyksiin Ratkaisuja ei voi Enää lykätä Pääkirjoitus Perusidealtaan yksinkertainen ja pitävä Yhdeksänvuotias Lauri sanoo tässä lehdessä Lisätiedot HOITOKULUANALYYSI SUOMEN YKSITYISEN SEKTORIN TYÖELÄKEJÄRJES- TELMÄSTÄ
LAPPEENRANNAN TEKNILLINEN YLIOPISTO Kauppakorkeakoulu Laskentatoimen maisteriohjelma Sirpa Maksimainen HOITOKULUANALYYSI SUOMEN YKSITYISEN SEKTORIN TYÖELÄKEJÄRJES- TELMÄSTÄ Työn ohjaaja/tarkastaja: Professori Lisätiedot 05/2013. Eläkeiän sitominen elinaikaan miten käy työurien ja tulonjaon? Jukka Lassila, Niku Määttänen ja Tarmo Valkonen ELÄKETURVAKESKUKSEN RAPORTTEJA
05/2013 ELÄKETURVAKESKUKSEN RAPORTTEJA Eläkeiän sitominen elinaikaan miten käy työurien ja tulonjaon? Jukka Lassila, Niku Määttänen ja Tarmo Valkonen Eläketurvakeskus 00065 ELÄKETURVAKESKUS Puhelin 029 Lisätiedot ELÄKESÄÄSTÄMINEN NYT JA TULEVAISUUDESSA MITÄ LAKI PITKÄAIKAISSÄÄSTÄMISESTÄ TUO TULLESSAAN?
Kauppatieteellinen tiedekunta Talouden ja yritysjuridiikan laitos Rahoitus 26.11.2009 ELÄKESÄÄSTÄMINEN NYT JA TULEVAISUUDESSA MITÄ LAKI PITKÄAIKAISSÄÄSTÄMISESTÄ TUO TULLESSAAN? Kandidaatintutkielma Marjo Lisätiedot VANHALLE VARAKSI, TURVAKSI TUTISEVALLE
VANHALLE VARAKSI, TURVAKSI TUTISEVALLE Hyvinvointivaltiota täydentämässä Jukka Lassila Tarmo Valkonen Julkaisĳa: Elinkeinoelämän Tutkimuslaitos ETLA Kustantaja: Taloustieto Oy Kannen valokuva: www.freephotos.com Lisätiedot ETLA ELINKEINOELÄMÄN TUTKIMUSLAITOS
ETLA ELINKEINOELÄMÄN TUTKIMUSLAITOS THE RESEARCH INSTITUTE OF THE FINNISH ECONOMY Lönnrotinkatu 4 B 12 Helsinki Finland Tel. 358-9-69 9 Telefax 358-9-61 753 World Wide Web: http://www.etla.fi/ Keskusteluaiheita Lisätiedot Työeläkejärjestelmän rahoitus ja muuttuva taloudellinen ympäristö
Eläketurvakeskuksen monisteita 46 Työeläkejärjestelmän rahoitus ja muuttuva taloudellinen ympäristö Tarmo Valkonen LUKIJALLE ETLAn tutkimuspäällikkö Tarmo Valkosen kirjoittama julkaisu Työeläkejärjestelmän Lisätiedot 03/2011. Ikääntyvien työttömyys ja työttömyysputki. Eläketurvakeskus. katsaus viimeaikaiseen kehitykseen. Signe Jauhiainen ja Juha Rantala
03/2011 ELÄKETURVAKESKUKSEN RAPORTTEJA Ikääntyvien työttömyys ja työttömyysputki katsaus viimeaikaiseen kehitykseen Signe Jauhiainen ja Juha Rantala Eläketurvakeskus PENSIONSSKYDDSCENTRALEN 03/2011 ELÄKETURVAKESKUKSEN Lisätiedot 03/2013. Katsaus perhe-eläkkeeseen. Eläketurvakeskus. Mervi Takala (toim.) ELÄKETURVAKESKUKSEN RAPORTTEJA PENSIONSSKYDDSCENTRALEN
03/2013 ELÄKETURVAKESKUKSEN RAPORTTEJA Katsaus perhe-eläkkeeseen Mervi Takala (toim.) Eläketurvakeskus PENSIONSSKYDDSCENTRALEN 03/2013 ELÄKETURVAKESKUKSEN RAPORTTEJA Katsaus perhe-eläkkeeseen Mervi Takala Lisätiedot Työeläkevarojen sijoittaminen nyt ja tulevaisuudessa*
Kansantaloudellinen aikakauskirja 101. vsk. 3/2005 ESITELMIÄ Työeläkevarojen sijoittaminen nyt ja tulevaisuudessa* Kari Puro Toimitusjohtaja Ilmarinen 1. Työeläke Työeläkevarojen sijoittamisen keskeiset Lisätiedot ETLA ELINKEINOELÄMÄN TUTKIMUSLAITOS
ETLA ELINKEINOELÄMÄN TUTKIMUSLAITOS THE RESEARCH INSTITUTE OF THE FINNISH ECONOMY Lönnrotinkatu 4 B 12 Helsinki Finland Tel. 358-9-69 9 Telefax 358-9-61 753 World Wide Web: http://www.etla.fi/ Keskusteluaiheita Lisätiedot Työeläke. Eläketurvastaan huolehtinut mäkikotka Matti Hautamäki EI HYPPÄÄ TYHJÄN PÄÄLLE
5 2 0 1 0 Työeläke Eläketurvastaan huolehtinut mäkikotka Matti Hautamäki EI HYPPÄÄ TYHJÄN PÄÄLLE Sisältö 5 2010 4 13 22 24 4 Ammatikseen urheilevien eläketurva Mäkihyppääjä Matti Hautamäki ja jääkiekkoilija Lisätiedot 05/2012. Varautuminen eläkeaikaan. vapaaehtoisen säästämisen laajuus. Eläketurvakeskus. Sanna Tenhunen ELÄKETURVAKESKUKSEN RAPORTTEJA
05/2012 ELÄKETURVAKESKUKSEN RAPORTTEJA Varautuminen eläkeaikaan vapaaehtoisen säästämisen laajuus Sanna Tenhunen Eläketurvakeskus PENSIONSSKYDDSCENTRALEN 05/2012 ELÄKETURVAKESKUKSEN RAPORTTEJA Varautuminen Lisätiedot ETLA ELINKEINOELÄMÄN TUTKIMUSLAITOS
Kati Ahonen Yksityinen eläkesäästäminen ilmiön yleistyminen ja sen syitä Eläketurvakeskuksen keskustelualoitteita 2008:3 Kati Ahonen Yksityinen eläkesäästäminen ilmiön yleistyminen ja sen syitä Eläketurvakeskuksen Lisätiedot 2016 © DocPlayer.fi Yksityisyyskäytäntö | Palveluehdot | Palaute